फिल्मी दुनिया हो या कोई अन्य क्षेत्र, यह एक तथ्य है कि हम किसी को कितना भी प्रेम करने का दावा कर लें, लेकिन प्रेम की वास्तविक परीक्षा साथ रहकर ही होती है। एक-दूसरे की कमजोरियों को जानते हुए भी यदि प्रेम बरकरार रहता है तो वह वास्तविक प्रेम होता है। जब यह प्रेम के बजाय सिर्फ एडजस्टमेंट होता है तो बाकी परिस्थितियों के सक्रिय होते ही मतभेद उभर आते हैं। कोर्ट में आमिर खान और रीना के अलगाव का कारण ”टेम्परामेंटल डिफरेंस” बताया गया था। ऐसे मतभेद के बावजूद दोनों करीब 15 साल वैवाहिक बंधन में रहे। कहा जाता है कि इस बंधन के टूटने का तात्कालिक कारण आमिर की उस समय प्रीटी जिंटा से हुई नजदीकियां बनीं। हालांकि शादी अमिर ने “लगान” की सहायक निर्देशक किरण राव से की।